RAPORT DE ACTIVITATE SEMESTRUL I CDI

2019-2020

În primul semestru am desfăşurat activităţi atât în colaborare cu elevii şi cadrele didactice cât şi strict legate de fondul documentar existent în CDI. Deoarece am ocupat postul doar din luna septembrie a acestui an, am considerat că este strict necesară o inventariere a tuturor cărţilor.

Am verificat în primele luni **1328** de volume, reprezentând **488** de titluri. Fiecare carte a fost etichetată cu data la care a fost verificată şi trecută pe o listă inventar. Am ales metoda etichetelor pentru a sti cu exactitate care carte a fost verificată ( volumele ies şi intră mereu din bibliotecă). Aceasta mi s-a părut o metodă sigură de evidenţă a fondului existent .

Prima activitate destinată elevilor a fost *Cunoaşterea spaţiului CDI* pentru clasele pregătitoare, I și a IX- a. Elevii au făcut un tur al bibliotecii şi s-au familiarizat cu regulamentul centrului, urmând ca pentru fiecare copil să fie realizate fişe de împrumut, exceptând clasa pregătitoare.

În septembrie, în cadrul Campaniei *10 pentru siguranță,* în CDI s-au desfășurat activități de combatere a consumului de alcool și droguri în rândul elevilor*.* A participat din cadrul CPECA Alba, doamna Guriță Alina, care le-a demonstrat copiilor printr-un exercițiu practic, consecințele unor astfel de comportamente. Elevii claselor a IX -a A și a X -a B îndrumați de către doamnele Urițescu Dana și Pitea Gabriela, au purtat ochelari care simulau perfect efectele stupefiantelor, realizând astfel cât de periculos este să le consumi.

În aceeași lună, împreună cu elevii clasei a IV -a A, coordonați de către doamna Dragomirescu Lia Luminița, am sărbătorit *Ziua internațională a păcii* printr- un joc intitulat *Semaforul păcii*. Elevii au ascultat apoi o povestioară pe baza căreia au confecționat un puzzle în formă de inimă. Activitatea a avut ca scop înțelegerea importaței de a dărui și a faptului că pacea vine mereu din interiorul nostru.

Cu clasa a IV -a B în schimb am desfășurat o activitate destinată *Zilei internațioale a mediului marin,* alături de doamna Stan Ionela. În cadrul acestui proiect, elevii au reconstituit din materiale reciclabile, aspecte ale mediului marin, cu scopul de a înțelege cât de nocivă este poluarea apelor. Pornind de la circuitul apei în natură, copiii și- au dat seama că orice tip de poluare are efecte distrugătoare asupra animalelor și apoi a oamenilor.

Pentru a sărbători *Ziua Educaţiei* am desfăşurat o activitate cu clasa a V –a, sprijiniți de către doamna Ștef Alina și consilierul școlar Popa Delia. Am realizat o călătorie imaginară în trecut pentru a vedea copilăria unor personalități ca Ion Creangă sau Mihail Sadoveanu. Momentul cel mai apetisant a fost când a apărut un musafir surpriză: calul bălan. Elevii s-au distrat copios pe această temă însă s-au temut atunci când a venit vorba de o așa zisă pedeapsă. A fost o întâlnire cu scop formal şi informal în care elevii au realizat o schiță a educației de ieri, de azi și de mâine.

În luna octombrie a mai avut loc încă o activitate susținută de doamna Guriță Alina cu scopul de a întări încrederea în sine în rândul elevilor și dezvoltarea unei personalități puternice.

Această lună a stat sub semnul cititului și al creativității. Elevii din clasele II- VIII, au participat la un *maraton* al lecturii. Fiecare elev a citit și a dăruit apoi ideea mai departe pentru ca apoi toate ideile să fie reunite într-o carte. În acest mod au fost pentru o zi autori de carte, pe care mai apoi au înfrumusețat-o cu coperte și au făcut o expoziție.

Ne-am implicat de asemenea într-un proiect intitulat *Tradiții și obiceiuri- lăsatul secului de Crăciun* în parteneriatcu *Liceul Economic “*D. P. Marțian” reprezentat de către doamna Dobra Lavinia și Moghiroiu Anca împreună cu elevii și *CCD* Alba prin doamna Onișoru Dana. Activitatea gastronomică a plăcut tuturor, mai ales că rețetele au fost prezentate și mai apoi degustate. La nivelul școlii s-au implicat doamna director Urițescu Dana, doamna Oțelea Mariana și Jurcan Mihaela.

La nivel de școală s-au inițiat de asemenea parteneriate educaționale cu gradinițe din afara școlii (GPP nr 8, 9 și 11) cu scopul organizării de activități comune benefice integrării preșcolarilor în școala noastră.

Toamna târzie ne-a dat ocazia să desfășurăm în noiembrie activitatea *Aromele toamnei pe meleaguri românești.* Elevii clasei a V-a au realizat machete reprezentative pentru acest anotimp și au decorat hărți pentru a scoate în evidență cultura plantelor în fiecare zonă geografică a țării. I-au îndrumat profesoarele Ștef Alina și Miclea Ileana. Lucrările au fost apoi expuse și trimise la concursul interjudețean *Bogățiile toamnei.* Au fost selectate lucrările elevilor: Ordean Diaa, Gîngă Alexandra și Crișan Adrian din clasa a aV- a.

La capitolul activități județene, am participat la Concursul județean *Identitate culturală și spirituală într-o lume a diversității* cu următorii elevi: Rațiu Flavia, Drăgan Teodora, Țarălungă Anda și Costea Ariana din clasa a VI-a, secțiunea meșteșug- icoane pe sticlă.

Am desfășurat de asemenea o activitate menită să descifreze tipurile de violență și efectele lor. Au participat elevii clasei a IV – a B, alături de doamna Stan Ionela și consilierul școlar Popa Delia.

Am încheiat de asemenea un contract de voluntariat cu Asociația *Tara* în cadrul proiectului *Șansa ta azi,* proiect de tineret finațat de MTS prin DJST Alba. S-au derulat sub această formă ateliere de pictură pe sticlă și pe materiale textile.

După ce le-am oferit copiilor ocazia să fie autori pentru o zi, ne-am gândit ca sub o formă oarecare să le dăm posibilitatea de a fi *Reporter pentru o zi*. În acest sens am avut o invitată specială, prezentatoarea Tv Diana Cerciu ( Călin) de la televiziunea Evenimet Sibiu. Aceasta a reușit să le insufle copiilor atracția spre adevăratele știri, vorbind despre lucruri inedite de culise. Activitatea a fost de un real succes. Au fost implicați un număr de 50 de elevi și 6 cadre didactice.

La capitolul colaborări, ne-am înscris la concursul interjudețean *Bogățiile toamnei* cu un număr de 9 elevi din clasa a V -a.

Pentru a sărbători Marea Unire, am găsit o modalitate inovatoare, sub forma unui concurs interdisciplinar : *Cunoaște România.* Acesta a fost realizat pe patru domenii de studiu: limba și literatura română, istorie, geografie și artă. Elevii au fost bucuroși să se întreacă în cunoștințe realizâd astfel o activitate deosebită susținuți de către doamnele: Ștef Alina, Dăescu Nicoleta, Miclea Ileana și Jurcan Mihaela.

De asemenea în luna decembrie am așteptat colindători și am susținut un concert de colinde alături de studenți de la Facultatea 1 Decembrie – Alba Iulia. Apoi am realizat împreună cu doamnele Poșogan Lavinia și Nadiu Adriana o scenetă deosebită susținută de elevii clasei a III -a. Decorul și rolurile au fost pe măsura așteptărilor.

La capitolul dezvoltare personalăamintesccăam terminat cu succes cursul de management al bibliotecii *Research data management librarian academy (Canvas Network)* în luna noiembrie. De asemenea am prezentat lucrarea *George Uscătescu și publicațiile sale în exil* în cadrul Colocviului național al Școlii doctorale *Alexandru Piru –* Craiova.

Am avut și o publicație în limba spaniolă cu ISSN: 2248-3004 intitulată *Vintila Horia y su exilio en Espana,* publicată în *Journal of Romanian Literary Studies.*

Pe parcursul semestrului I s-au împrumutat 535 de volume și s-au înscris 88 de cititori noi.

Profesor documentarist Cunțan Mariana